# Szöllősi Ágnes

(Debrecen, 1924. máj. 29.– ): táncosnő, koreográfus. Tanulmányait Berczik Sára mozdulatművészeti iskolájában végezte 1943-ban. 1944-ben tánctanítói vizsgát tett. 1959-ben az ÁBI-ben balettpedagógus diplomát is szerzett. 1949-től 1954-ig a Vígszínház szólótáncosa, 1957-től 1962-ig az Állami Népi Együttes tagja. A hatvanas évek elejétől különböző fővárosi és vidéki színházaknál készítette operettek, musicalek koreográfiáját, ill. a televízióban a szórakoztató- és revüműsorok táncbetéteit. Dolgozott a berlini Friedrichstadtpalastban is. F.Sz. Latinca ballada (Rábai M.).