# Fodor Tamás

(Bp., 1942. szept. 3.– ): rendező, színész. Az Eötvös Loránd Tudományegyetem Bölcsészettudományi Karán végzett magyar–pedagógia szakon. Az 1960-ban megalakult Universitas együttes alapító tagja, amatőr színésze, rend.-je. 1965–1967 között a József Attila Színház, 1969-től 1972-ig az Irodalmi Színpad művésze. Az 1970-ben megalakuló Stúdió K színházi alkotóközösség létrehozója. 1986 óta a szolnoki Szigligeti Színház tagja, 1987-től főrend.-je. Pontosan kidolgozott rendezései színészi csapatmunkára épülnek. 1984-től 1988-ig a Zak színészet tanára volt. Jászai Mari-díjas (1988). 1990-től országgyűlési képviselő. F.Sz. Mesterlegény (Büchner: Woyzeck). F.R. Witkiewicz: Vízityúk; Schnitzler: Körtánc; Szilágyi Á.: A rettenetes Anya, avagy a Madarak élete; Csáth G.: Janika; Sh.: III. Richárd; Kafka–Fodor T.: A kastély; Ibsen: A vadkacsa; Sh.: Ahogy tetszik.