# Nógrádi Róbert

(Dombóvár, 1928. nov. 15.–?, 1989. jún. 16.): rendező, színházigazgató. 1947–1950 között a SzAk-n, 1950-től 1955-ig a moszkvai Színiakadémián tanult ösztöndíjasként. Egy évig a Nemzeti Színház tagja, majd a szolnoki Szigligeti Színház rend.-je, 1957–60-ban főrend.-je volt. Egy-egy évig A Magyar Néphadsereg Színházában és a Thália Színházban rendezett. 1962-től 1988-ig a Pécsi Nemzeti Színház ig.-ja lett. Igazgatása alatt új tagozatként kapcsolódott a színházhoz a Bóbita Bábegyüttes is. Illyés Gyula-előadások és Hernádi Gyula-ősbemutatók sorával támogatta a m. dráma ügyét. A színház 1970-es évekbeli virágkora fűződik nevéhez. Igazgatása utolsó éveiben sokat tett a színházi épület rekonstrukciójáért. 1969-ben Jászai Mari-díjat, 1987-ben érdemes művész kitüntetést kapott. F.R. Steinbeck: Egerek és emberek; Rostand: Cyrano de Bergerac; Sh.: Othello; Illyés Gy.: Testvérek; Gorkij: Kispolgárok; Hernádi Gy.: Vérkeresztség; Katona J.: Bánk bán; Lengyel M.: Tájfun; Molière: Tartuffe.