# Bor József

(Orosháza, 1939. szept. 28.– ): rendező, színházigazgató. A színház világával gyermekszínészként ismerkedett meg. 1958-tól 1963-ig a Békés Megyei Jókai Színházban segédrend. 1963–1968 között a szolnoki Szigligeti Színház rend.-je, de vendégrend.-ként meghívták a debreceni Csokonai, a Pécsi Nemzeti, a Bp.-i Gyermekszínházba és Jugoszláviába is. 1978-tól a győri Kisfaludy Színház zenei tagozatának vezetője, 1983-tól a színház ig.-ja. 1992 óta a kecskeméti Katona József Színház rend.-je. Elsősorban zenés darabokat, operákat állít színre, alapos mesterségbeli tudással. 1980-ban Jászai Mari-díjat, 1987-ben Erkel Ferenc-díjat kapott. F.R. Ránki Gy.–Weöres S.: Holdbéli csónakos; Suppé: Boccaccio; Kálmán I.: Marica grófnő; Rossini: A szevillai borbély; Verdi: Rigoletto, Don Carlos; Puccini: Bohémélet; Bizet: Carmen; Erkel F.: Bánk bán.