# Fodor Katalin

(Bp., 1965. máj. 24.– ): táncosnő. Tanulmányait az ÁBI-ben végezte. Táncos előadóművészi működési engedélyt 1982-ben szerzett. Előadói pályáját a Honvéd Művészegyüttesben kezdte 1981–83-ban, majd 1983–1989 között a Népszínház Táncegyüttesében folytatta. Az utóbbi társ.-ban Györgyfalvay Katalin koreográfiáiban szerepelt szóló- és epizódszerepekben. 1989-től a Közép-Európa Táncszínház előadója, 1991-től asszisztense.