# Korcsmáros György

(Bp., 1952. okt. 26.– ): színész, rendező, színházigazgató. A Pinceszínház amatőr színészeként kezdte pályáját. 1978-ban végzett a SzAk színész szakán, 1982-ben a rendezői tagozaton. 1978–79-ben a Víg, 1982–85-ben a Madách Színház tagja volt. 1985–89-ben az Arany János Színház igazgatóhelyettese, 1989-től a Rock Színház főrendezője, 1990-től 1992-ig a Szegedi Nemzeti Színház prózai tagozatának műv.-i vez.-je. 1992 óta a győri színházban ig.-ja. Prózai darabok mellett nagy sikerrel rendezett musicaleket is. F.Sz. Kiss (Görgey G.: Komámasszony, hol a stukker?). F.R. Miller: Közjáték Vichyben; Bart: Oliver; Presser G.–Sztevanovity D.: A padlás; Puccini: Bohémélet.