# Czakó Endre

(?, 1836. nov. 19.–Bp., 1907. ápr. 24.): színész, súgó, ügyelő. 1857-ben kezdte pályáját. Két évtizedes vidéki vándorlás után Pestre jött, és 1876-tól újabb két évtizeden át a Népszínház, majd 1896–1907 között a magyar Műszínkör súgója és ügyelője volt. Számos színházi zsebkönyvet adott ki.

M.A. 1860: Balogh Alajos; 1863: Drágus Károly, Szigeti Imre; 1865–67: Bényei és Laczkó; 1867–71: Kocsisovszky Jusztin; 1871–73: Hubay Gusztáv és Sztupa Andor; 1873: Kolozsvár; 1874: Mosonyi Károly; 1875: Balogh György; 1876: Kétszery, Saághy Zsigmond.