# Tiszay Magda

(Békéscsaba, 1919. ápr. 4.–München, 1989. dec. 27.): énekesnő (alt). 1944-ben mutatkozott be az Operaházban ifj. J. Strauss A cigánybáró Mirabellájaként. A háború utáni időszakban hamarosan ő lett a társ. vezető alt énekesnője az Orfeusz (Gluck: Orfeusz és Euridiké) és a Carmen (Bizet) igen nagy sikerrel megformált címszerepei után. 1958-ban sikerrel énekelte Kodály Zoltán Háry János c. operájának női főszerepét. Drámai hang birtokosa volt az alt regiszterben, és egészen kivételes stílusérzékkel rendelkezett. Állandó szereplője a hazai oratórium- és dalesteknek. Számos hanglemezfelvételt készített. 1962-ben az akkori Német Szövetségi Köztársaságban telepedett le. Külföldön nem kapott tehetségéhez méltó feladatokat, és hamarosan visszavonult az énekesi pályától. Kossuth-díjas (1957). F.Sz. Ulrica (Verdi: Az álarcosbál); Azucena (Verdi: A trubadúr); Koncsakovna (Borogyin: Igor herceg); Márfa (Muszorgszkij: Hovanscsina).

TISZAY MAGDA