# Görbe Nóra

(Debrecen, 1957, szept. 13.– ): színésznő, énekesnő. 1979-ben, a SzAk elvégzése után a Magyar Filmgyártó Vállalathoz szerződött. Vendégszerepelt Debrecenben, Veszprémben, Székesfehérvárott, a Radnóti Színpadon és a Játékszínben. 1986-tól szabadfoglalkozású művésznő. Énekesként is fellép, több lemeze jelent meg. A televízió Linda-sorozatának címszereplője, ez alapozta meg népszerűségét. F.Sz. Joli (Csurka I.: Majális); Szása (Tolsztoj: Élő holttest).