# Pajor Emília

(?, 1850. febr. 21.–?): operett és népszínmű énekesnő (szoprán). Nemesi családja ellenére, rokona, Deák Ferenc biztatására lépett a pályára. Stoll Péter tanítványa volt. Az ország szinte valamennyi jelentős színpadán énekelt. Ő vitte sikerre az első m. operettet – Konti József: Eleven ördög – a Budai Színkörben 1884-ben, a címszerepet alakította. Blaha Lujza mellett a műfaj legkedveltebb énekesnője volt. F.Sz. Boccaccio (Suppé); Rosalinda (ifj. J. Strauss: A denevér).