# Lenkei Lajos

(Bp., 1914. nov. 23.–Mátraháza, 1971. márc. 20.): újságíró, színházigazgató. Bölcsészdiplomát szerzett. 1945–1948 között a Magyar–Szovjet Művelődési Társaság kulturális osztályán dolgozott. 1949-től a Magyar Dolgozók Pártjának kulturális osztályát vezette. 1950–1956 között a Világosság és az Esti Budapest c. folyóiratok kulturális rovatának vezetője volt. 1956 után a Budapesti Pártbizottság agitációs és propagandaosztályán dolgozott, majd az Ország-Világ c. folyóirat felelős szerk.-je. 1957–1962 között a Film, Színház, Muzsika c. lap főszerkesztője. 1962-től 1971-ig, haláláig a Vígszínházat igazgatta. Orosz szerzők színpadi műveit fordította m. nyelvre.