# Gálffi László

(Bp., 1952. nov. 16.– ): színész. A SzAk elvégzése után 1975-ben a Vígszínházhoz szerződött, melynek azóta is tagja. Érzékeny, vibráló, intellektuális alkat, szerepeit belülről, tudatosan kidolgozott lélektani hitelességgel formálja meg. M. és külföldi filmekben sikeres alakításokat nyújtott. Jászai Mari-díjas (1984). F.Sz. Zamjotov (Dosztojevszkij–Ljubimov: Bűn és bűnhődés); Alan Strang (Shaffer: Equus); Mozart (Shaffer: Amadeus); II. Richárd (Sh.); Artur (Mrożek: Tangó); Miskin (Dosztojevszkij–Wajda: Bűnhődés); Báró (Gorkij: Éjjeli menedékhely); Makepeace Ladd (Gurney: Szerelmes levelek). Előadóestjeit Rimbaud, Villon verseiből állította össze.