# Első Magyar Színházi Ügynökség

(1869–1890): Lenhardt Ede alapította színészközvetítő iroda. Irányítását az 1880-as évek elejétől Rajkai Friebeisz István (Vác, 1822–Bp., 1890. febr.) vette át. Rajkai halála után a cég vezetését Réti L. Pál folytatta (Réti L. Pál Színházi Ügynöksége). Ettől kezdve Réti irodája használta az Első Magyar Színházi Ügynökség nevet. Az ügynökség közlönye a Színpad (1869–1890) c. lap volt.