# Kormos Gyula

(Bp., 1957. aug. 31.– ): bábszínész. 1977-ben végzett a Bábstúdióban, és az Állami Bábszínház tagja lett. 1992-től a Kolibri Színház művésze. Erős jellemformáló erővel bíró hős és jellemszínész. F.Sz. János vitéz (Petőfi S.–Szilágyi D.); Toldi (Arany J.–Jékely Z.); Csongor (Vörösmarty M.: Csongor és Tünde); Rózsa (Arany J.–Gáli J.: Rózsa és Ibolya); Varázsló (Tarbay E.: Kunkori és a Kandúrvarázsló); Kandúr (Tolsztoj–Jékely Z.: Fajankó kalandjai).