# Ficzere Attila

(Ózd, 1945. máj. 23.– ): táncos, balettmester. Az ÁBI elvégzése után – ahol Nádasi Marcella növendéke volt – az Operaház tagja lett 1963-ban. 1969-ben elhagyta Mo.-ot, azóta az USA-ban él. Először a Royal Winnipeg Balletnél kapott szólistaszerződést, majd 1973–1985 között a San Francisco Ballet szólistája volt. Jó felkészültségű táncos, aki a félkarakter szerepkörben is sikeres. Hatalmas repertoárt táncolt a két amerikai egy.-nél, 1985 óta pedig a Salt Lake City egyetem balett tanszékén professzor, ill. a Ballet Westnél balettmester. F.Sz. Don Juan (Christensen); Mercutio (Smuin: Rómeó és Júlia); Gigolo (Bolender: Souvenir); főszerep (Smuin: Eternal Idol).