# Tolnai Miklós

(Bp., 1940. okt. 15.– ): színész. 1959-ben előadóművészként kezdte pályafutását. 1964-től több vidéki színház tagja volt. 1976-tól két-két évet játszott a 25. Színházban, a Népszínházban és a kecskeméti Katona József Színházban. 1982-től 1991-ig a József Attila Színház tagja volt. 1991-től a Nemzeti Színház művésze. Több filmben játszott. Markáns egyénisége főként karakterszerepekben érvényesül. F.Sz. Hector (Sh.: Troilus és Cressida); Polgármester (Gogol: A revizor); Tigris Brown (Brecht–Weill: Koldusopera).