# Teszáry László

(Bp., 1948. febr. 18.– ): színész. Pályáját 1973-ban kezdte Debrecenben. 1975-től egy-egy évadot töltött Miskolcon és Kecskeméten. 1977-től 1979-ig a szolnoki Szigligeti Színház tagja volt, majd ismét a Miskolci Nemzeti Színházban játszott. 1988-tól 1990-ig a Pécsi Nemzeti Színház művésze. 1990 óta szabadfoglalkozású. Főként drámai epizódszerepeket alakít. F.Sz. Siró (Machiavelli: Mandragóra); Páris (Sh.: Rómeó és Júlia); Adalbert püspök (Szabó M.: Az a szép fényes nap).