# Nagy László

(Bp., 1925. okt. 19.– ): színész. 1947–1951 között a Nemzeti Színház, 1951-től 1956-ig A Magyar Néphadsereg Színházának tagja, a Royal Varietében a Karády Katalint kísérő énekegyüttes tagja volt. Több m. filmben szerepelt. 1956-ban hagyta el az országot, jelenleg Kanadában, Winnipegben él. Konferált Szeleczky Zita és Szörényi Éva előadóestjein. Rendszeresen szerepelt a CBC hangjátékaiban. Egyik angol nyelvű rendezése az 1975-ös Dominion Drama Festival díját kapta. F.Sz. Pál herceg (Maurette: Anastazia); Higgins (Shaw: Pygmalion); Kancellár (Svarc: Hókirálynő).