# Szatmári György

(Bp., 1957. júl. 24.– ): színész, rendező, díszlettervező. A SzAk-n 1980-ban szerzett színészi diplomát, és a debreceni Csokonai Színház szerződtette. 1982–86-ban a Radnóti Miklós Színház, 1987-től az egri Gárdonyi Géza Színház tagja. Az Agria Játékokhoz tervezte a díszleteket és jelmezeket, a Bacchus, avagy a ’bor’ comoedia c. játékhoz, s ugyanott rendezte Tabarin Veszedelmes levelek c. darabját. Önálló műsora: Operett-musical, sanzonest (Eger, 1988).