# Baal, Georges; Balassa György

(Bp., 1938. máj. 17.– ): pszichológus, színész, rendező, színházkutató. Bp.-en érettségizett. 1956 dec.-étől Párizsban él. 1965-ben biológiai, 1974-ben pszichológiai doktorátust szerzett. A Centre National de Recherche Scientifique tudományos ig.-ja, a New York University, a Faculté de Médecin és az Université Européenne de Philosophie tanára. 1970-ben megalapította az ATRAAL-Théâtre nevű csoportot, melynek színésze és rend.-je. Kutatja a színjáték pszichoanalízisben és terápiában való felhasználásának lehetőségeit, a francia és m. szürrealista színházművészet történetét. Párizsban a Pompidou Központban felolvasó-előadásokon m. drámákat mutatott be. (Madách I.: Az ember tragédiája, 1984; Déry T.: Óriáscsecsemő, Ébredjetek fel, Mit eszik reggelire, 1987; Göncz Á.: Pesszimista komédia, 1992). Fordítása: Déry T.: Le Bébé Géant (Lyon, 1983). 1985-ben a m. kultúra terjesztéséért megkapta a Szerzői Jogvédő Hivatal Nagydíját.