# Árvai György

(Bp., 1959. jún. 23.– ): díszlet- és jelmeztervező. A bp.-i Képzőművészeti Főiskola díszlet- és jelmeztervező szakán szerezte diplomáját 1988-ban. Tervezői pályája Veszprémben indult (1985-ben), később tervezett más vidéki és fővárosi társ.-nak is. 1987-től filmek látványtervezője. 1984-ben Bozsik Yvette-tel megalakította a Természetes Vészek Kollektíva c. alternatív színházi csoportot, ahol 1992-ig tíz produkciót rendezett, tervezett és zenét is szerzett. Színpadi tervezései performance-elméletének vetületei. Egyéni és csoportkiállításokon itthon és külföldön sokszor szerepelt. F.T. Örkény I.: Forgatókönyv; D. Jančar: A nagy briliáns valcer; Molnár F.: Liliom.