# Szoboszlai Éva

(Bp., 1953. aug. 22.– ): színésznő. A SzAk-n 1978-ban kapott oklevelet, és a szolnoki Szigligeti Színházhoz szerződött. 1985-től 1988-ig a zalaegerszegi Hevesi Sándor Színház tagja volt, azóta szabadfoglalkozású színésznő. F.Sz. Honey (Albee: Nem félünk a farkastól); Éva (Madách I.: Az ember tragédiája); Szonya (Csehov: Ványa bácsi); Irina (Csehov: Három nővér); Susy (Knott: Várj, míg sötét lesz); Tóth Flóra (Bródy S.: A tanítónő); Ilma (Vörösmarty M.: Csongor és Tünde); Elmira (Molière: Tartuffe); Laura (Williams: Üvegfigurák).