# díszletterv

az alkalmazott képzőművészet egyik ága, amely a megvalósítandó színpadképet ábrázolja. Arányaiban és színvilágában előre jelez, meghatároz egy konkrét színpadi helyszínt. Kivitelezéséhez méretes alaprajz, „színes terv”, részrajzok sorozata, anyagmegjelölés, esetleg a kivitelezés módjának meghatározása, megfogalmazása tartozik. Kiegészíti a háromdimenziós, méretarányos modell, az ún. makett.