# Valló Péter

(Bp., 1950. ápr. 30.– ): rendező. 1972-ben végzett a SzAk rendezőszakán, majd Veszprémbe szerződött. 1975-től a szolnoki Szigligeti, 1976-tól a Vígszínház, 1988-tól a József Attila Színház rend.-je volt. 1988 óta a Radnóti Miklós Színház tagja. Rendezéseinek többségében látványtervezőként is közreműködik. Fontos számára a tudatos kompozíció, szeret beszélni az eszmei, erkölcsi tartalmakról. Jászai Mari-díjas (1980). F.R. Csehov: Három nővér; García Lorca: Yerma; Hubay M.–Vas I.–Ránki Gy.: Egy szerelem három éjszakája; Pinter: A gondnok; Örkény I.: Forgatókönyv; Allen: Játszd újra, Sam!; Gibson: Libikóka; Simon: Mezítláb a parkban; Sh.: Julius Caesar; Ibsen: Nóra; Juhász S.–Valló P.: Blüett; Nagy A.: Anna Karenina pályaudvar; Allen: Lebegő fénybuborék; Füst M.: Az árvák; Sh.: Ahogy tetszik. Színpadi kompozíciója: In memoriam Ö. I. (1980).