# Szabados Árpád

(Szatmárnémeti, 1896. szept. 13.–Kolozsvár, 1945. szept. 2.): színész, rendező. Középiskolai tanulmányai után a bp.-i Műegyetemre iratkozott be, de rövidesen hátat fordított a műszaki tudományoknak, és Rákosi Szidi színiiskolájába járt. Katonai szolgálatra hívták be, az orosz fronton hadifogságba esett. Tábori színházat szervezett, majd hazatérése után színész és rend. volt különböző vándortárs.-oknál. 1937-ben Kádár Imre rend.-nek hívta a kolozsvári Tháliához. A színházi munkamegosztás keretében az ő területe főként a hagyományok ápolása, a klasszikus értékek korszerű megelevenítése. Szakavatottság, ízlés, hibátlan cselekménybonyolítás, eredeti ötletek jellemezték rendezéseit. Emlékezetes az 1938-as brassói szabadtéri előadás-sorozata. F.R. Ibsen: Solness építőmester; O’Neill: Mindörökké; Nyirő J.: Jézus-faragó ember; Eftimiu: Prométheusz; Kodály Z.: Háry János; Madách I.: Az ember tragédiája; Darvas J.: Szakadék; Katona J.: Bánk bán. F.M. A nagy törvény; A fekete autó.