# Széll József

(Felsőrajk, 1890. márc. 17.–Bp., 1958. szept. 12.): színész, színházigazgató, színészpedagógus. Az Országos Színészegyesület iskoláját 1915-ben végezte el. 1918–1924 között a Nemzeti Színházban játszott. 1925-ben az újpesti Petőfi Színkör alapító ig.-ja, 1926–1929 között az Óbudai Kisfaludy Színház ig.-ja volt. 1918-tól az Országos Színészegyesület Színészképző Iskolájának titkára, 1933–1935 között ig.-ja, 1936-tól 1948-ig helyettes ig.-ja. Jelmeztant, operettgyakorlatot is tanított itt. Verseket és operetteket írt. F.Sz. Ocskay brigadéros (Herczeg F.); Bannai Gerő (Szigeti J.: Rang és mód); Baracs Imre (Gárdonyi G.: A bor).