# Tóth Barna

(Sopron, 1941. nov. 20.– ): jelmeztervező. Tanulmányait az Iparművészeti Főiskola textil szakán végezte el. 1967–1968 között a Békés Megyei Jókai és a szolnoki Szigligeti Színháznál működött. 1968 óta a Magyar Televízió tervezője, de alkalmilag dolgozott néhány színház, színházi kisvállalkozás számára is. Stílusbiztonság, ízlés, elegancia, finom jellemző erő a sajátja. F.T. Tersánszky J. J.: Mese az ágrólszakadt igricről; Herman–Stewart: Helló, Dolly!.