# Kovácsné Csávássy-Fekete Mária

(Nagykároly, 1802–Pest, 1874. júl. 5.): színésznő. 1816-ban lépett a pályára. Először mint elsőrendű komika, majd mint ábrándos vénlányok alakítója aratott sikereket, főként sorozatos kassai szerződései alatt. 1837-ben ő is ott volt a Pesti Magyar Színházat megnyitó társulatban, s ott játszott 1854 októberéig, nyugdíjaztatásáig. F.Sz. Katica (Vörösmarty M.: A fátyol titkai); Júlia dajkája (Sh.: Rómeó és Júlia). Könyve: A kaméliák a sírboltban I–III. (Kovács Mária néven, Pest, 1858).

M.A. 1828: Pest, Kassa, Eperjes, Sárospatak, Miskolc; 1829–30: Kassa, Eperjes, Kolozsvár, Debrecen; 1831: Kassa, Felvidék, Pest; 1832: Miskolc, Felvidék, Debrecen; 1833: Kassa, Kolozsvár, Nagyvárad; 1834: Kolozsvár, 1835: Kassa; 1836: Kassa, Füred, Miskolc, Székesfehérvár, Komárom.