# Sziklai Szeréna

(Bp., 1879. jan. 2.–?): énekesnő (alt). 1899-től a vidéki társ.-okat és állomáshelyeit sűrűn váltogatta, népszínművek szereplője, operettprimadonna volt, operákban főként mezzoszoprán szerepeket énekelt. Vendégként 1902-ben a Magyar Színházban is fellépett. Föld Aurél hírlapíró feleségeként vonult vissza a színpadtól. F.Sz. Glavári Hanna (Lehár F.: A víg özvegy); Lola (Mascagni: Parasztbecsület).