# Geréb Attila

(Kolozsvár, 1946. jún. 27.– ): színész. 1969-ben végzett a marosvásárhelyi Szentgyörgyi István Színművészeti Intézetben. 1976-ig a kolozsvári Állami Magyar Színház tagja volt, ekkor áttelepült Mo.-ra. Először a Radnóti Színpadon és a Várszínházban lépett fel, majd 1984-ig a József Attila Színház tagja volt. A következő évadban a Magyar Színkörhöz szerződött, az 1985–87 közötti időszakot pedig a Népszínháznál töltötte. 1988-ig a Jurta Színház tagja volt, 1988-tól szabadfoglalkozású. F.Sz. Lehmann kapitány (Páskándi G.: Isten csalétkei); Arany János (Mécsfény, összeállítás).