# Pál Attila

(Bp., 1959. dec. 2.– ): színész. Népi táncot tanult és a KISZ Központi Művészegyüttesének volt a tagja. 1986-ban elvégezte a SzAk-t és a kecskeméti Katona József Színházba szerződött. Főként operettek és zenés vj.-ok táncoskomikus szerepeiben aratott sikereket, de prózai alakításai is jelentősek. F.Sz. Rosztov gróf (Tolsztoj–Piscator: Háború és béke); Bóni (Kálmán I.: A csárdáskirálynő); Jancsi (Ábrahám P.: Viktória); Calicot (Fall: Pompadour).