# Demjén Mari

(Karcag, 1857. ápr. 3.–Bp., 1928. okt. 28.): színésznő. Gyerekszínészként nevelőapja, Demjén Mihály székesfehérvári társ.-ában lépett először színpadra. Vidéki tár.-okban kardalosként szerepelt, majd szubrett és primadonna lett. 1872–73-ban Győrött, 1873–74-ben Bokody Antal társ.-ában, 1881–83 között Debrecenben, 1885-ben ismét Győrött játszott. Ezután egy időre visszavonult a színészettől. 1898-tól 1926-ig a Nemzeti Színház tagja volt. Itt többnyire vj.-okban, népszínművekben lépett fel, de tragikus anyaszerepeket is eljátszott. 1906-ban Farkas–Ratkó-díjat kapott. F.Sz. Szunyogné (Gárdonyi G.: A bor); Ida néni (Csathó K.: Az új rokon); Gonoszné (Tóth E.: A falu rossza).