# Berzsenyi Károly

(?, 1819–Pest, 1877. máj. 18.): színész. 1839-ben kezdte pályáját. A kortársak szerint jó színész, ügyes rend. volt. F.Sz. Lóti (Benedix: A bácsi). F.M. Két huszár és egy bakancsos. Felesége: Szakonyi Adél (?, 1840.–Pápa, 1893. nov.): 1858-ban lépett színpadra Hegedűs Lajosnál. Férjével, majd leányával, Berzsenyi Margittal együtt szerepelt.

M.A. 1849: Gócs Ede; 1850: Havi Mihály; 1851–55: Latabár Endre; 1856–57: Havi Mihály, Hegedűs Lajos; 1857–58: Hegedűs Lajos; 1858–60: Szabó József; 1860: Reszler István; 1861–66: Philippovics István; 1866: Debrecen; 1867: Károlyi György; 1869: Miklósy György: 1870–71: Szathmáry Károly, Miklósy György; 1871: Szuper Károly; 1873: Sztupa Andor; 1874: Miklósy György; 1876: Balassa Károly.