# Váradi Katalin

(Bp., 1948. jan. 8.): karmester. Karmesterképző tanulmányaival párhuzamosan a zongora szakot is elvégezte a Zak-n 1967–1973 között, majd az Operaház szerződtette mint korrepetitort. 1980-tól a Fővárosi Operettszínház karmestere. Legnagyobb sikereit Kálmán Imre, Lehár Ferenc és Jacobi Viktor operettjeinek vezénylésével érte el. A San Remó-i Gino Marinuzzi karmesterversenyen három különdíjat nyert.