# Mezei Béla

(Buda, 1861. ápr. 30.–Rákosszentmihály, 1921. nov. 28.): színész, színházigazgató. 1885-ben vidéken kezdte pályáját. Számos társ.-nál megfordult; titkárként és művezetőként is dolgozott. 1891-ben alakított először önálló társ.-ot Újpesten, 1892–93-ben Salgótarjánban, 1893–94-ben Zentán, 1894–95-ben Székelyudvarhelyen játszottak. 1895–1897 között Deák Péter, 1897–98-ban Veszprémyné társ.-ában működött. 1898-tól 1901-ig Nyitrán, 1901–02-ben Sátoraljaújhelyen volt ig. 1902–03-ban Pécsett titkár, 1904-től 1910-ig Győrben ismét ig. volt. 1911–1913 között Fehértemplomon, Versecen, Nagybecskerekben, Zomborban, Lugoson tartott előadásokat. 1913-tól 1917-ig Debrecenben állt a színház élén. 1917-ben nyugalomba vonult.