# Márton János

(Zetelaka, 1921. jún. 4.– ): színész, rendező. Szülőfaluja műkedvelő színielőadásán Tamási Áron Énekes madár c. darabjában nyújtott alakítását látta Szentimrei Jenő, aki meghívta a kolozsvári Állami Magyar Színház tagjai közé. Ugyan jogi diplomát szerzett, de 1984-ig megszakítás nélkül a színház színésze és rend.-je volt. Drámák és vj.-ok karakterszerepeit alakította. F.Sz. Balga (Vörösmarty M.: Csongor és Tünde); Tiborc (Katona J.: Bánk bán); Puntilla (Brecht: Puntilla úr és szolgája, Matti); Švejk (Hašek–Burian); Csörgheő Csuli (Móricz Zs.: Úri muri); Pompás Gedeon (Sütő A.); Mann (Sütő A.: Egy lócsiszár virágvasárnapja). F.R. Szophoklész: Antigoné; Hašek–Burian: Švejk; Tamási Á.: Énekes madár; Weiss: Vizsgálat.

MÁRTON JÁNOS