# Tóth-Kovács Ilona, Cs.

(Nagyvárad, 1927. márc. 27.– ): színésznő, énekesnő. Egy műkedvelő csoportban lépett először színpadra. 1950–1952 között a kolozsvári Állami Magyar Opera kórusában énekelt. 1952-től 1977-ig, nyugdíjba vonulásáig a nagyváradi Állami Színház tagja volt. Operettekben főként szubrettszerepeket játszott, prózai előadásokon karakterszerepeket alakított. F.Sz. Mi (Lehár F.: A mosoly országa); Stázi (Kálmán I.: A csárdáskirálynő); Nagynéni (Sütő A.–Szabó J.: Anyám könnyű álmot ígér); Kamilla (Szigligeti E.: Liliomfi).