# Vera Ilona; Verhás

(Bp., 1911. nov. 21.–Bp., 1943. ápr. 17.): táncosnő. Az Operaház balettiskolájába járt, majd 1926-ban az egy. tagja lett, 1932-től magántáncosnő. Jó klasszikus technikájú és színészi képességű balerina volt, aki elsősorban a lírai szerepekben ért el sikereket. Férjét, Harangozó Gyulát több baletthősnő megalkotására ihlette. A koreográfusi munkában is együttműködtek. F.Sz. Júlia (Harangozó Gy.: Rómeó és Júlia); Psyché (Harangozó Gy.: Szerelmi álmok); Colombina (Milloss A.: Karnevál); Cigánylány (Harangozó Gy.: Csárdajelenet); Rosetta (Harangozó Gy.: Francia saláta); Királykisasszony (Harangozó Gy.: A fából faragott királyfi).