# Barsi Ödön; Rodriguez

(Bp., 1904. ápr. 18.–Bp., 1963. febr. 5.): színész, rendező, író. A SzAk-t 1929-ben végezte el, 1930-ban ugyanitt oklevelet szerzett a rend.-i tanfolyamon is. 1929–30-ban a Nemzeti Színház tagja volt. 1931–32-ben Kolozsvárott és Nagyváradon játszott. 1935-től a Magyar Rádióhoz került, ahol lektor és rend. lett. 1942–43-ban Nagyváradon színészként és rend.-ként dolgozott. 1945-től 1948-ig a rádió főrend.-je volt. Több regényt dramatizált, s álnéven szórakoztató műveket is írt. Jellemszerepeket kapott. F.Sz. Keve (Kállay M.: A liliomos királyfi); Flórián (Harsányi Zs.–Hunyady S.: Tizedik kérő); Jogtanácsos (Martonffy E.: Nemes rózsa).