# Siposs Ernő

(Somorja, 1921. jún. 29.–Somorja, 1986. okt. 19.): színész. Siposs Jenő öccse. Sokat szerepelt a helybeli színicsoportban. 1959–81-ig volt a komáromi Magyar Területi Színház tagja. Alkata és jóságot sugárzó arca meghatározta szerepkörét. Számos pap, tisztviselő, katona, bíró alakját formálta meg. F.Sz. Baptista (Sh.: A makrancos hölgy); Tyelegin (Csehov: Ványa bácsi); Palo (Karvaš: Éjféli mise).