# Halász Alfréd

(Bp., 1882. júl. 21.–Bp., 1963. jún. 11.): színész, színházigazgató. A Vígszínház színiiskolájában tanult. 1898-ban szerződött Havy Lajos társ.-ához, ahol mint elsőrendű kardalnok működött. Pozsony után Szabadkára került, ahol Pethes Imre egy vendégjátéka alkalmával felfigyelt rá és különórákat adott neki. Vizsgaelőadásában olyan sikeres volt, hogy a Vígszínház szerződtette. Később Debrecenbe került, majd 1910–1914 között az Alföld és a Dunántúl nagyobb városaiban lépett fel. A fronton is rendezett, majd 1918–19-ben a Weiss Manfréd gyári színház ig.-ja volt. A Tanácsköztársaság leverése után visszavonult a színészettől és újságíró lett. F.Sz. Cyrano (Rostand: Cyrano de Bergerac); Jávorka (Herczeg F.: Ocskay brigadéros).