# Nouseul Johann

(?, 1744–Bocs, 1814): színész. Német származású. 1779–81-ben és 1800–1814 között a bécsi Burgtheater tagja. Drámai hősnőket játszó felesége, Rosalie Lefèvre kedvéért szerződtették. A magyarul egyáltalán nem tudó Nouseul Johann 1802-ben negyedmagával Győrött, Pápán, Tatán, Komáromban, Esztergomban, Vácott, Pesten és Pozsonyban m. nyelvű előadásokat tartott. Melodrámákat és énekesjátékokat adtak elő, kihasználva azt, hogy Pesten 1796–1807 között szünetelt a m. színészet, a többi városban pedig még nem volt hivatalos m. nyelvű előadás. – Ir. Bayer J.: Magyar színészeti kuriózum 1802-ből (EphK, 1916).