# Hont Erzsébet, Zieger

(Szeged, 1901. máj. 23.–Bp., 1954. ápr. 25.): énekesnő (lírai szoprán). Énektanulmányait a Nemzeti Zenedében végezte, Rosthy Annie növendékeként, 1927-ben tűnt fel az első párizsi színházi olimpiászon, ahol egy japán zenés darab főszerepét énekelte. Két év párizsi tartózkodás után hazatért és a Szegedi Nemzeti, majd a Király Színház tagja lett. A későbbiekben is sokat szerepelt külföldön. Az Eiffel-torony rádiójában m. énekesnőként először Bartók- és Kodály-dalokkal ért el kimagasló sikert. 1945-től haláláig a Fővárosi Operettszínház tagja volt.