# Tóth Sándor

(Bukarest, 1938. ápr. 29.– ): táncos, koreográfus, balettigazgató. 1960-ban végzett az ÁBI-ben, Bartos Irén növendékeként. Az újonnan megalakult Pécsi Baletthez szerződött, ahol kezdetben számos jelentős főszerepet táncolt. 1968-ban a leningrádi Kirov Színházban, A. Puskinnál képezte tovább magát. A hatvanas évek elején jelentkezett első koreográfiáival, kis formátumú, könnyed hangvételű művekkel, amelyeket azután absztrakt és filozofikus, ill. konkrét cselekményű táncdarabok követtek. Balettjei, amelyekhez szívesen használta kortárs m. zeneszerzők munkáit, új színt hoztak a Pécsi Balett műsorában. 1969–1991 között a társ. balettig.-ja volt. Liszt Ferenc-díjas (1964), Erkel Ferenc-díjas (1979), érdemes művész (1983). F.Sz. Csukaszürke (Eck I.: Az iszonyat balladája); Don Juan (Eck I.); Férfi (Eck I.: Pókháló); Professzor (Eck I.: Pokoljárás); Fabáb (Eck I.: A fából faragott királyfi). F.K. Sikoltások (1974); Öt etűd cimbalomra (1977); Médeia (1982).