# Varga Pál

(Prága, 1908. ápr. 5.–Bp., 1986. aug. 1.): karmester. A Nemzeti Zenedében Sugár Viktor, Lajtha László és Fleischer Antal tanítványa volt. 1929–1946 között az Operaház – közben 1933–35-ben a Városi Színház – korrepetitora, 1949–1969 között az Operaház karmestere. 1959-ben az Operaház tagjaiból megalakította a Budapesti Kamarazenekart. 1969-től a Zak idegen nyelvű énekgyakorlat-tanára volt. Nevéhez fűződik Giancarlo Menotti A telefon; Ottorino Respighi Trittico Botticelliano, valamint Ránki György Don Quijote és Dulcinea c. műveinek mo.-i bemutatója. Számos európai országban vendégszerepelt. Brémában és Hamburgban előadásokat tartott.