# Kocsisovszky Jusztin

(?, 1817–Győr, 1871. szept. 22.): színész, színigazgató. Működésének korai időszakáról nincs adat. 1858-tól haláláig Eger, Losonc, Rozsnyó (1860), Miskolc (1862), Kecskemét és Szeged (1865–68), Győr (1868–72), Sopron, Komárom városát látogatta jól szervezett társulatával. Színvonalas előadásokat mutatott be, külön súlyt fektetve az operettprodukciókra. – Felesége, Moritz Mária (?–Szombathely, 1905. jún.) 1937-ben lett színésznő első férje, Fekete Gábor társulatában. 1871-ben második férje társ.-át évad végén Lászy Vilmosnak adta át és visszavonult. Lánya: Kocsisovszky Borcsa.