# Csepeli Péter

(Zirc, 1938. jún. 7.– ): bábszínész. 1962-ben végezte el a Bábstúdiót. 1960-tól 1974-ig az Állami Bábszínház művésze volt. 1974–1980 között a Magyar Rádióban rendezőasszisztens-ügyelő. 1980-ban az Állami Bábszínház ügyelője lett. 1992-től, a színház kettéválása után a Budapest Bábszínházban dolgozik. Fanyar humorú karakterszínész. F.Sz. Majom (Gernet–Bánd A.–Devecseri G.: Aladdin csodalámpája); Tacskó Tami (Urbán Gy.: Kacsalaki rejtély); Bohóc (Kormos I.: Bohóc rókák és egyéb mókák); Banya (Grimm–Szilágyi D.: Jancsi és Juliska); Óriás, gazda (Petőfi S.–Szilágyi D.: János vitéz); I. Úr (Mrożek: Sztriptíz).