# Somló József

(Szilágysomlyó, 1893. okt. 1.–Bp., 1954. máj. 20.): énekes (tenor). Énektanulmányait Mannheit Jakab irányításával végezte. 1914–21-ben a kassai színház, 1921–23-ban a Városi Színház tagja, közben 1919-ben a bécsi Volksoperben is vendégszerepelt. 1923–1954 között az Operaház magánénekese, 1950–54-ben a Fővárosi Operettszínház énekmestere volt. F.Sz. Don José (Bizet: Carmen); Turiddu (Mascagni: Parasztbecsület); Mime (Wagner: A Rajna kincse, Siegfried).