# Kovács Gyula

(Bp., 1920. szept. 30.–Bp., 1985. nov. 10.): rendező, színész, bábszínész, bohóc. 1939–1953 között több vidéki társ.-nál színész és rend. 1953-ban került az Állami Bábszínházhoz, és 1985-ig, haláláig a színház művésze volt. Az Állami Artistaképző Iskolában is tanított. Jászai Mari-díjas (1968). F.Sz. Vadász (Matvejeva–Mészöly M.: Csodálatos kalucsni); Zeusz (Darvas Sz.–Gádor B.: Szerelmes istenek); Vackor (Sh.: Szentivánéji álom); Plakátragasztó (Pehr–Spačil–Hárs L.: Rosszcsont Peti). F.R. A három kismalac (Tóth E.); Misi Mókus (Tersánszky J. J.–Kardos G. Gy.); Csipkerózsika (Grimm–Ignácz R.); Hamupipőke (Gabbe–Tóthfalusi I.); Gulliver Liliputban (Swift–Kardos G. Gy.); Óz, a nagy varázsló (Baum–Tóthfalusi I.).