# Bánd Anna

(Antalfalva, 1921. nov. 26.– ): színésznő, bábszínésznő, rendező. Színészkamarai vizsga után lett színésznő. A bábjátékokkal 1948-ban ismerkedett meg, amikor a kétszemélyes Szivárvány Bábszínház tagja lett. Vörösmarty Mihály: Csongor és Tünde, valamint Major Tamás: Duda Gyuri (Dandin György-adaptáció) c. darabjával járták az iskolákat. 1949-ben kaptak szerződést az akkor alakult Állami Bábszínházba, amelynek megszűnéséig, 1992-ig tagja volt. Az 1950-es években elvégezte a SzAk rend. szakát. A világon elsőként rendezett eszperantó nyelvű előadásokat. A Bábstúdió bábszínészet és bábmozgatás tanára Pécsett, Egerben, Miskolcon, Tiszalucon. Karakterszínésznő. Jászai Mari-díjas (1969). F.Sz. Héra (Darvas Sz.–Gádor B.: Szerelmes Istenek); Törpe (Swift–Jékely Z.: Gulliver az óriások földjén); Mirigy (Vörösmarty M.: Csongor és Tünde). F.R. Andersen–Szilágyi D.: Bűvös tűzszerszám; Aranykulcsocska; Urbán Gy.: Kacsalaki rejtély; Sh.: Szentivánéji álom; Szperanszkij–Jékely Z.: Világszépe; Tolsztoj–Jékely Z.: Fajankó kalandjai; Januszewska–Tóth E.: A gyáva kistigris; Móra F.–Pápa R.: Csalavári Csalavér; Arany J.: Toldi; Tamási Á.: Szegény ördög; Weöres S.: Csalóka Péter.